section_heading: Gradnja
paragraph_text: Naziv Albanija dolazi od istoimene kavane koja se nalazila na mjestu današnje zgrade, a bila je izgrađena 1860. godine. Godine 1936. spomenuta kavana je srušena kako bi se dobio prostor za izgradnju nove višekatnice. Nova zgrada je dovršena i otvorena 1939. godine, a glavni arhitekti bili su Miladin Prljević i Đorđe Lazarević Branko Vujović.<ref> Beograd u prošlosti i sadašnjosti, izdavačka agencija Draganić, Beograd, 1994. godine, str. 215.-216. (srpski jezik)  U vrijeme svoje izgradnje bila je najviši neboder jugoistočne Europe te dugo vremena visinski regulator prostorne kompozicije u središtu Beograda. Tijekom Drugog svjetskog rata Palača Albanija bila je pogođena za vrijeme savezničkog bombardiranja, ali nije pretrpjela veća oštećenja. Godine 1983. proglašena je za kulturno dobro od velikog značaja.<ref> Podaci o povijesti zgrade (engleski jezik)